Ուգո Սոտիլ

**Ուգո Ալեխանդրո Սոտիլ Երեն** (,), պերուացի ֆուտբոլիստ, խաղացել է հարձակվողի և կիսապաշտպանի դիրքերում։ Համարվում է Պերուի պատմության նշանավոր ֆուտբոլիստներից մեկը՝ Թեոֆիլո Կուբիլյասի և Հեկտոր Չումպիտասի հետ։

## Կարիերա
Ուգո Սոտիլն պրոֆեսիոնալ ֆուտբոլում իր նորամուտը նշեց 1968 թվականին։ Նա իր առաջին մրցաշրջանում օգնել է մայրաքաղաքի «Դեպորտիվո Մունիսիպալին» հասնել պերուական ֆուտբոլի առաջին դիվիզիոն։

1973 թվականին Սոտիլը տեղափոխվել է իսպանական «Բարսելոնա», որտեղ ընկերցել է կիսապաշտպան Յոհան Կրոյֆի հետ։ «Բարսելոնայում» Սոտիլն ավելի հաճախ հանդես է եկել հարձակվողի դիրքում։ Նա գոլի հեղինակ է դարձել «Բարսելոնայի» կազմում Բորուսիայի» դեմ իր առաջին խաղում (2:2, հաղթանակ 11 մետրանոցներով՝ 4:2): Իսպանիայում անցկացրած 4 տարիների ընթացքում Սոտիլը չորս անգամ նվաճեել է Ժուան Գամպերի գավաթը, հասել է Իսպանիայի գավաթի եզրափակիչ և դարձել երկրի չեմպիոն (մինչև 1974 թվականը «Բարսելոնան» 14 տարի չի կարողացել հաղթել երկրի առաջնությունում)։

1973/74 մրցաշրջանում Բարսելոնան Սանտյագո Բերնաբեու մարզադաշտում 5։0 հաշվով հաղթել է «Ռեալին»։ Այդ խաղում Սոտիլը խփել է հինգերորդ գոլը։

1973 թվականին Սոտիլը  Եվրոպայի և Հարավային Ամերիկայի հավաքականների միջև տեղի ունեցած ընկերական խաղում խաղացել է Հարավային Ամերիկայի հավաքականի կազմում։ Հանդիպմանը մասնակցել են համաշխարհային ֆուտբոլի այնպիսի աստղեր, ինչպիսիք են Յոհան Կրոյֆ, Ֆրանց Բեկենբաուերը, Ռոբերտո Ռիվելինոն և Թեոֆիլո Կուբիլյասը։ Հիմնական ժամանակում խաղն ավարտվել է 4:4 հաշվով,  11 մետրանոց հարվածաշարով՝ 7:6 հաղթել է Սոտիլի թիմը։

Սակայն Սոտիլը աստիճանաբար խնդիրներ է ունեցել ալկոհոլի հետ և այլևս չի կարողացել ցուցադրել իր նախկին խաղամակարդակը։ Նա վերադարձել է հայրենի «Ալյանսա Լիմա» ակումբ, որտեղ  նվաճել Պերուի չեմպիոնի տիտղոսը։ Հետագայում նա խաղացել է Կոլումբիայում, իսկ ակումբային կարիերան ավարտել է հայրենի «Դեպորտիվո Մունիսիպալում»։

Սոտիլը Պերուի ֆուտբոլի ազգային հավաքականում իր նորամուտը նշել է 1970 թվականին։ Նրա օրոք պերուացիներն իրենց պատմության մեջ առաջին անգամ դուրս են եկել աշխարհի առաջնության քառորդ եզրափակիչ։ Որոշ փորձագետների կարծիքով, վերջին խաղում Սոտիլի բացակայության պատճառով Պերուն տանուլ է տվել Բրազիլիային։

1975 թվականին Սոտիլը Պերուի ազգային հավաքականի կազմում նվաճել է Ամերիկայի գավաթը։ Դա պերուացիների համար երկրորդ տիտղոսն էր 1939 թվականից հետո։ Սոտիլն այս մրցաշարում անցկացրել է ընդամենը մեկ խաղ՝ եզրափակչում։

Ազգային հավաքականի կազմում Սոտիլի համար վերջին խոշոր մրցաշարը 1978 թվականի աշխարհի առաջնությունն է եղել, որտեղ Պերուի հավաքականը քառորդ եզրափակիչում դուրս է մնացել Արգենտինայի դեմ սկանդալային պարտությունից հետո՝ 0:6։ 

Սոտիլի անձնական կյանքում առկա խնդիրները, մասնավորապես՝ ալկոհոլից կախվածությունը, խանգարել են նրան լիովին իրացնել իր ֆուտբոլային տաղանդը։

2024 թվականի դեկտեմբերի 20-ին Սոթիլը հոսպիտալացվել է Լիմայում՝ վերակենդանացման բաժանմունքում՝ «առողջական խնդիրներ» ունենալուց հետո: Նա մահացել է տասն օր անց՝ դեկտեմբերի 30-ին, 75 տարեկան հասակում։

## Ձեռքբերումներ
* Պերուի չեմպիոն (2), 1977, 1978 թթ․
* Իսպանիաի չեմպիոն
* Ժոան Գամպերի գավաթակիր (4), 1973, 1974, 1975, 1976 թթ.
* Պերուի փոխչեմպիոն (1)՝ 1981 թ․
* Իսպանիայի փոխչեմպիոն (1)՝ 1975/76 թթ․
* Իսպանիայի գավաթի փոխչեմպիոն (1)՝ 1973/74 թթ․
* Ամերիկայի գավաթակիր՝ 1975 թ․
* Պերուի տարվա լավագույն ֆուտբոլիստ (2), 1973, 1974 թթ․
* Հարավային Ամերիկայի տարվա լավագույն ֆուտբոլիստ (1), 1973 թ․

## Ծանոթագրություններ

## Արտաքին հղումներ
* 
* Some of the Maximum Figures of World Soccer www.terra.com
* The 4 greats of Barcelona www.terra.com
* Hugo "Cholo" Sotil, a great one for all time www.conmmebol.com
* History of world soccer
* Hugo Sotil, Biography  www.arkivperu
* 
* Profile– www.weltfussball.de 

Կատեգորիա:Բարսելոնայի ֆուտբոլիստներ
Կատեգորիա:Պերուացի ֆուտբոլիստներ
Կատեգորիա:Պերուի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլային մարզիչներ